Desember | 2007 | Sonkind
WordPress.com	Die jaar loop uit
Posted on Desember 30, 2007 by Taylor	2007 lê op sy rug. Oormôre is dit 2008. Nog ‘n jaar daarmee heen. Elkeen van ons weet wat ons graag uit die nuwe jaar sal wil haal. Of dit gaan gebeur, sal ons nie nou al weet nie. Dalk is ons volgende jaar nog almal hier, dalk nie. Party van ons kan die toekoms voorspel, maar wil nie. Party wil, maar kan nie. My wens vir elkeen is net die beste vir 2008. En onthou dat die beste vir ons, ook nie altyd dit is wat ons sou wou gehad het nie!
Ons is nie amptelik met vakansie nie, maar het darem so met die vakansiedae weer bietjie ons eie omgewing herontdek.
‘Boxing Day’ is ons Waterfront toe en het sommer net by ‘n koffiewinkel gaan sit en ons verkyk aan die mense
Die voëls is so mak, dat hulle kom krummels oppik waar mens sit en ek het dit reggekry om hierdie enetjie te vang – op kamera:
Later het ons al met die hawe langs geloop en oor ‘n trekbrug en sommer net bote gekyk
En eendag as ek groot is, wil ek so een besit soos hier onder:
en wegvaar en nooit weer terugkom nie!
En oor alles troon my geliefde berg, standvastig en ewig. Ek weet die Gautengers dink ons is behep met Tafelberg, maar ek is vir hierdie berg so lief, woorde kan dit nie reg beskryf nie. Dis vir my die teken dat ek by my huis is. Ek voel geborge.
Basil se Japanese stiefpa is vir die vakansietyd in Suid-Afrika (hy kom altyd Desember en dan kry ons natuurlik magic geskenke wat hy saam bring uit anderland) en eergisteraand het hy ons uitgeneem vir sushi, by Cape Town Fishmarket in Somerset Mall. Dis ‘n pragtige plek en het blykbaar nou onlangs eers oopgemaak. Ek het lanklaas so baie sushi geëet en dit was vrek lekker. Ek wou al die bordjies wat ons opgeëet het, afneem, maar Basil het my gekeer. Die stapeltjie was nogal hoog!
En vandag het ons Franschhoek toe gery en toe uit op die pas na Villiersdorp. Dit is verskriklik mooi daar tussen die berge en fotos kan nie regtig reg laat geskied aan die berge se prag nie, maar ek het probeer!
Die pad kronkel vreeslik en daar is seker omtrent 5 haarnaald draaie, maar die uitsig is onverbeterlik!
Vandag was daar geen Sondag blues nie, die lewe is net te mooi!
Filed under: Uit die hart |	9 Comments »	I wish I was…
Posted on Desember 29, 2007 by Taylor	Filed under: Musiek |	1 Comment »	Ma’s met pistole!
Filed under: Sommer net |	5 Comments »	Ou Kersaand
Posted on Desember 24, 2007 by Taylor	Filed under: Musiek |	1 Comment »	Buite Suid-Afrika se grense!
Posted on Desember 21, 2007 by Taylor	Hierdie is spesiaal vir julle wat in anderland is:
Kom Huis Toe!
Filed under: Musiek |	3 Comments »	Amper Kersfees
Posted on Desember 20, 2007 by Taylor	Ek loop in die winkelsentrums en ek sien die tekens oral – nog ‘n Kersfees is hier. Daar is nie net meer Kersvaders wat rondloop nie, daar is nou ook mensekinders met engele vlerke. Ek het vandag vir ‘n oomblik, toe ek uit die parkeer arkade met die roltrap bo in die sentrum kom, gedink ek het dalkies in die hemel beland, want reg voor my is toe twee pare groot, spierwit vlerke. Gelukkig het die illusie net ‘n oomblik geduur, want toe draai hulle om en ek sien dis net gewone mensekinders, met aangeplakte vlerke! 😆
Daar is 5 slapies oor, dan is dit Kersfees. Soos die kat, kom Kersfees weer. Elke jaar. En nuwe jaar ook. Mens maak planne en het voornemens en voor jy jou oë uitvee, is nog ‘n jaar op die naat van sy rug en het jy nie ‘n kwart van jou goeie voornemens uitgevoer nie. Maar somtyds bring ‘n nuwe jaar vir mense nuwe vreugde en nuwe vriende.
Toe ek in Maart met my blog begin het, het ek nooit kon droom ek sou so ‘n rykdom van inligting en interessante mense hier raaklees nie. En nou voel dit asof ek party maar altyd geken het. Mense sonder ‘n regtige gesig, maar nogtans mense wat op ‘n manier onder mens se vel ingekruip het. Waarsonder ek my nie meer ‘n dag kan voorstel nie. Waaroor ek wonder as hulle vir ‘n ruk stil raak en niks skryf nie. Elkeen het my horison verbreed op sy / haar eie manier.
Adam hou als dop met sy Blou Oog en tussen ons dwaal ‘n Tier. In ‘n verre land spoeg die Wit Drakie vuur, terwyl Karen sit en dink en droom. En by sy koffietafel sit ons Doom. In Korea is ‘n Boer in Ballingskap en by Bamboes kry mens darem altyd ‘n grap. Daar is ‘n Rivier Sonder Einde, met kort om die draai die Rus wat Salig Is. By Platterfuss gaan dit soms woes, maar hopelik het die Wingerdman met haar ‘n plan. DaMario push sy luck, terwyl Gormendizer sy vurige kitaar in plug. Vokof soek Skoor, en die Gestorwe Soldaat kan met woorde toor. Daar’s ‘n Feetjieland, Rene speel in die Woestynsand en Corli werk by die koerant. Anja se kop is oop, met Chris se kop op ‘n blok. Jo-ann staan op die seepkissie en Gedagteman vang ‘n vissie. Stoutsus en Flippa is ons skewe paar en Rustig van Onrustig is ook daar. Boendoe bash in Angola rond en daar’s Vlermuis en Kat, maar nie ‘n hond. Mag Kruidjie bly Roer en Ding bly Boer.
En nou het my power digkuns 😈 heeltemal opgedroog, maar ek het nie vergeet van Jaco en Krista, Dellie se dinge, Elektriese Orgidee, Nelba, onse Reverend, die PienkZuit, kranksinnige Anne, Kyker met sy mooi fotos en Machiel en Jan in Nederland.
By elkeen het ek in die jaar wat verby is op een of ander stadium iets gelees en iets geleer.
Geseënde Kersfees vir julle almal!
Filed under: Uit die hart |	10 Comments »	Langebaan-Paternoster-Jacobsbaai
Posted on Desember 17, 2007 by Taylor	Gister sou ons gaan visvang, maar toe reen die visvang dag uit. Vir die eerste keer was ek nogal bly dit het gereen, want toe ry ons sommer net soos die pad ons vat en ons sien weer hoe mooi is die Weskus. Hier is ‘n paar fotos.
Filed under: Sommer net |	14 Comments »	Volgende Blad » Sonstraal van die oomblik